Percy Metcalfe

**Percy Metcalfe**, nado en Wakefield o 14 de xaneiro de 1895 e finado en Londres o 9 de outubro de 1970, foi un escultor, gravador e deseñador inglés, coñecido sinaladamente polos seus deseños de moedas para distintos países, como Irlanda, o Reino Unido e outros territorios de soberanía británica e da Commonwealth.

Nas moedas creadas por el, Metcafe gravaba adoito as súas iniciais ("PM") a modo de marca de gravador.

## Traxectoria 
### Primeiros anos e formación 
Perrcy Metcalfe naceu o 14 de xaneiro de 1895 en Longfield Terrace, Alverthorpe, na vila de Wakefield, no condado inglés de Yorkshire occidental, segundo fillo de Hannah Thorpe e de John Metcalfe, que era mecánico en Alverthorpe.

Entre 1910 e 1914 a súa formación artística xeral na Escola de Arte de Leeds e, logo de gañar un premio para unha exposición real, ingresou no *Royal College of Art* de Londres, onde recibiu a influencia do escultor Francis Derwent Wood, con quen traballou. No marco desta gran exposición producíronse as primeiras colaboracións de Metcalfe coa *Royal Mint* de Londres, consistentes en deseños de medallas para os expositores unha medalla de recordo, algunhas das cales foron cuñadas no propio lugar da exposición. A partir desta experiencia, Metcalfe comezou a recibir numerosas encargas tanto públicas como privadas, entre eles medallas de bronce para a exposición de Wembley (1925) e para celebrar a visita a Inglaterra do rei Fuad I de Exipto en 1927. Ese mesmo ano foi nomeado tamén membro da Real Orde Vitoriana. como consecuencia dunha broncopneumonía.

#### Moeda irlandesa 
[miniatura|[Reverso (moedas)|Reverso do ½ reul (3 peniques) de Irlanda (1928).|140x140px]]

En 1926 aprobouse a Lei da Moeda do Estado Libre Irlandés, e Metcalfe gañou o concurso para o deseño das novas moedas, Esta primeira serie emitiuse a partir de 1928 e estaba composta por oito moedas, entre o *feoirling* (¼ penique) de bronce e a ½ *coróin* (2 xilins e 6 peniques). mesmo despois da chegada do euro en 2002. Pola súa banda, para os reversos Metclaf creou un deseño específico para cada moeda, baseado en diferentes animais: cabalo, salmón, touro, can lobeiro irlandés, lebre, galiña, porco e paxaro (*Scolopax).* Esta serie, producida pola *Royal Mint*, de Londres, coñeceuse popularmente como *Barnyard Collection* ("colección do curral") e,  malia gozar dun bo acollemento pola poboación, recibiu críticas por parte de diversos estamentos, destacadamente da Igrexa, pola ausencia no deseño de simboloxía relixiosa. o salmón (2011) e o lobeiro irlandés (2012).

#### Moeda británica e dos territorios de Ultramar 
Metcalfe ocupouse tamén do deseño de diversas moedas para o Reino Unido. En 1935, con motivo da celebración dos 25 anos de reinado de Xurxo V (1910-1936), emitiuse unha moeda dunha coroa conmemorativa. Para o anverso da moeda tomouse o busto do monarca deseñado por Edgar Bertram MacKennal e que aparece igualmente noutras moedas, en tanto que para o reverso se lle encargou a Percy Metcalfe un deseño específico, que consistiu nunha imaxe de San Xurxo a cabalo e sobre un dragón. Por mor do evidente deseño modernista, esta creación de Metcalfe non chegou a merecer moito crédito por parte dos coleccionistas numismáticos.
[miniatura|[Rupia da India Británica. Ambas as faces foron deseñadas por Metcalfe.|280x280px]]
En 1936, Metcalfe deseñou o busto coroado de Eduardo VIII (1936) para os anversos ordinarios das emisións británicas para ultramar, que, malia ser aprobado polo monarca, non chegou a ser utilizado en ningunha cuñaxe para a circulación antes da abdicación de Eduardo no mes de decembro dese mesmo ano.

Así e todo. Metcalfe recibiu inmediatamente a encarga de realizar un novo retrato coroado similar ao anterior para o novo monarca, Xurxo VI (1936-1952), igualmente destinado ás emisións de moedas para diversas dependencias e territorios de soberanía británica,
* **Canadá**: anverso do dólar canadense de 1935 co busto de Xurxo V.
* **Bulgaria**: serie de 50 e 100 leva (1934-1937) a nome de Boris III.
* **Grecia**: anversos das moedas de 10 (1920) e de 20 dracmas (1930), cos bustos de Deméter e de Poseidón, respectivamente.
* **Exipto**: anversos da serie da libra exipcia (1929-1950) cos bustos de Fuad I (1922-1936) e Faruq I (1936-1952).
* **Iraq**: anversos da serie de moedas cos bustos de Faisal I (1921-1933) e de Ghazi I (1933-1939).

Ficheiro:George + Dragon.JPG|Coroa británica conmemorativa (1935).
Ficheiro:1935 New Zealand Crown, Obverse, Proof.png|Anverso da coroa de Waitangi (1933).
Ficheiro:1935 New Zealand Crown, Reverse, Proof.png|Reverso da mesma moeda.
Ficheiro:PM King F Coin.jpg|Busto de Faruq I nunha moeda exipcia (1937).
Ficheiro:Iraq Bronze Coin King Ghazi.jpg|Busto de Ghazi I nunha moeda iraquí (1938).

### Outros traballos 
Ademais de moedas de curso legal, Percy Metcalfe foi tamén autor de traballos de medallística moi sinalados. En 1937, para conmemorar a coroación de Xurxo VI e a raíña Isabel, a *Royal Mint* de Londres emitiu unha medalla deseñada por el, en cuxo anverso aparece unha representación dos bustos acaroados da parella real. Dous anos máis tarde, este deseño do anverso foi utilizado novamente para unha medalla conmemora da visita que Xurxo e Isabel fixeron a Norteamérica, emitida pola Real Casa da Moeda do Canadá.

Por outra parte, o deseño de Metcalfe para o anverso da primeira serie de moedas do Estado Libre Irlandés adoptouse posteriormente como base do Gran Selo do Estado Libre Irlandés en 1923 e seguiu a constituír o modelo de todas as representacións oficiais do emblema da arpa nos selos de Estado, na moeda irlandesa posterior e no escudo de armas da República de Irlanda.

Percy Metcalfe foi tamén o creador da Cruz de Xurxo en 1940. A Cruz de Xurxo é a segunda na orde de uso no sistema de honras do Reino Unido e é a máis alta condecoración ao valor para civís, así como para membros das forzas armadas en accións polas que normalmente non se concederían honras puramente militares. Este deseño de Metcalfe incorporouse tamén na bandeira de Malta, en recoñecemento á valentía demostrada por esta illa durante o seu asedio na Segunda Guerra Mundial.

Algúns dos deseños dos bustos reais creados por Metcalfe foron tamén utilizados en selos postais británicos, como é o caso dos conmemorativos dos Xogos Olímpicos de 1948, e os da Unión Postal Universal de 1949.

Ficheiro:Medal, commemorative (AM 2012.13.6-9).jpg|Medalla da coroación de Xurxo VI (1937)..
Ficheiro:Seal of the President of Ireland.png|A arpa deseñada por Metcalfe, no Gran Selo da Presidencia de Irlanda 1937..
Ficheiro:Medal, decoration (reproduction) (AM 2001.25.1177-1).jpg|Cruz de Xurxo (1940)..
Ficheiro:Oman 1949 Mi 32 stamp (75th anniversary of the UPU. UPU Monument, Bern, Switzerland).jpg|Selo da Unión Postal Universal (1949), ..

Metcalfe realizou tamén numerosos deseños para a compañía de cerámica *Ashtead Pottery* entre 1923 e 1936. Igualmente, deseñou diversos logotipos de marcas de automóbiles para instalar nos seus capós.

## Notas 
## Véxase tamén 
### Bibliografía 
* Attwood, P.  (2015). "Metcalfe, Percy (1895-1970), coin, medal, and seal designer and sculptor". En *Oxford Dictionary of National Biography.*
* Forrester, H. (2006). "The other Percy Metcalf". En *The Medal*. Nº. 49.

### Ligazóns externas 
* Obxectos deseñados por Percy Metcalfe no Museo Británico
* "Percy Metcalfe, Coin Designer". *Worldofcoins.eu*